Document ID: 32013D0727

KOMMISSIONENS GENNEMFØRELSESAFGØRELSE
af 6. december 2013
om fastlæggelse af et skema til underretning om vedtagelsen af og om væsentlige ændringer i affaldshåndteringsplaner og affaldsforebyggelsesprogrammer
(meddelt under nummer C(2013) 8641)
(EØS-relevant tekst)
(2013/727/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (1), særlig artikel 33, stk. 2, og
ud fra følgende betragtninger:
(1)
I henhold til artikel 28 i direktiv 2008/98/EF skal medlemsstaterne sikre, at deres kompetente myndigheder udarbejder en eller flere affaldshåndteringsplaner, som dækker hele den pågældende medlemsstats område.
(2)
Desuden skal medlemsstaterne senest den 12. december 2013 udarbejde affaldsforebyggelsesprogrammer i overensstemmelse med artikel 29 i direktiv 2008/98/EF.
(3)
Med henblik på at fremme indsendelsen af de relevante oplysninger til Kommissionen om vedtagelsen af og væsentlige ændringer i disse planer og programmer skal der vedtages et skema til brug for denne underretning.
(4)
Foranstaltningerne i denne afgørelse er i overensstemmelse med udtalelse fra det udvalg, der er oprettet i henhold til artikel 39 i direktiv 2008/98/EF -
VEDTAGET DENNE AFGØRELSE:
Artikel 1
Medlemsstaterne anvender skemaerne i bilag I og II til denne afgørelse til at underrette Kommissionen om vedtagelsen af og eventuelle ændringer i de affaldshåndteringsplaner og affaldsforebyggelsesprogrammer, der er nævnt i artikel 28 og 29 i direktiv 2008/98/EF.
Artikel 2
Denne afgørelse er rettet til medlemsstaterne.
Udfærdiget i Bruxelles, den 6. december 2013.

Labels: 12
18
20